Az igazi nagy lehetőség 1969-ben jött el, amikor Colin Chapman csapatába Graham Hill mellé a világbajnok Lotushoz szerződött a csapat első nem brit versenyzőjeként. A Lotus 49B egy gyors, ám törékeny gép volt, és Rindtet nem is kerülte el a baj. Második versenyén, Spanyolországban megszerezte a pole-t, ám a konstrukció hibája miatt bukott, és arcsérülést szenvedett. Ez volt az utolsó futam, hogy magas szárnyakat szereltek F1-es autókra. Rindt ezt követően élesen kritizálta Colin Chapman autóját, de később sikerült rendezni viszonyukat. A szezon végén háromszor állt dobogóra, és Watkins Glenben megszerezte első futamgyőzelmét. Ezután a csapat első számú versenyzője lett, mivel Graham Hill eltörte mindkét lábát.